́я бо непреста́нная па́мять, я́коже нѣ́кій ѻсте́нъ пробода́ющи се́рдце, подви́житъ ѻ́ное всегда̀ ко исповѣ́данію, ко смире́нію, ко благодаре́нію съ сокруше́нною душе́ю, ко вся́кому тща́нію бла́гу, къ воздая́нію нра́вѡвъ, и ѻбы́чаєвъ благи́хъ и вся́кія по бз҃ѣ добродѣ́тели, се́рдце приснополуча́ющееся съ благосо́вѣстною мы́слію сему̀ проро́ческому словесѝ:̀ возда́мъ гдс̑ви ѡ всѣ́хъ,я̀же воздадѐ мѝ;́ бо помы́слитъ душа̀ ѡ благодѣя́ніяхъ человѣколюби́вагѡ бг҃а, я̀же ѿ рожде́нія, илѝ ѿ коли́кихъ бѣ́дъ мно́жицею изба́влена бы́сть, илѝ коли̂кимъ ѕлы̂мъ подпа́дши, и въ прегрѣшє́нія мно́жицею во́лею поползну́вшися, не предана̀ бы́сть пра́веднѡ прельсти́вшымъ духовѡ́мъ въ поги́бель и сме́рть: но долготерпѣли́внѣ человѣколюби́вый влд̑ка презира́я согрѣшє́нія, ѡжида́я ѡбраще́нія єя̀, и врагѡ́мъ и лука̂вымъ духѡ́мъ во́льнѣ страстьмѝ рабо́тавшую, то́й пита́ше, покрыва́я и вся́чески промышля́я, и напослѣ́докъ благи́мъ ма́ніемъ на пу́ть спасе́нія наста́ви, и любо́вь къ подви́жническому житію̀ въ се́рдце вложѝ, и съ ра́достію мі́ръ, и вся́кую єгѡ̀ пре́лесть плотски́хъ сласте́й ѡста́вити укрѣпѝ, и а́гг҃льскимъ ѡ́бразомъ по́стническагѡ чи́на украсѝ, и удо́бь прія́ту бы́ти ѿ святы́хъ муже́й въ собра́ніе бра́тства устро́и